CELEX: C2006/212/06
Language: et
Date: 2006-09-02 00:00:00
Title: Liidetud kohtuasjad C-393/04 ja C-41/05: Euroopa Kohtu 15. juuni 2006.  aasta otsus (Cour d'appel de Liège'i ja Tribunal de premiére instance de Liège'i eelotsusetaotlused) — Air Liquide Industries Belgium SA versus Ville de Seraing ja Province de Liège (Riigiabi — Mõiste — Kohalikest maksudest ja provintsimaksudest vabastamine — EÜ artikli 88 lõike 3 toime — Samaväärse toimega maksud — Riigimaksud)

2.9.2006   
            
            
               ET
            
            
               Euroopa Liidu Teataja
            
            
               C 212/4
            
         Euroopa Kohtu 15. juuni 2006. aasta otsus (Cour d'appel de Liège'i ja Tribunal de premiére instance de Liège'i eelotsusetaotlused) — Air Liquide Industries Belgium SA versus Ville de Seraing ja Province de Liège
   (Liidetud kohtuasjad C-393/04 ja C-41/05) (1)
   
   (Riigiabi - Mõiste - Kohalikest maksudest ja provintsimaksudest vabastamine - EÜ artikli 88 lõike 3 toime - Samaväärse toimega maksud - Riigimaksud)
   (2006/C 212/06)
   Kohtumenetluse keel: prantsuse
   Eelotsusetaotluse esitanud kohtud
   Cour d'appel de Liège, Tribunal de premiére instance de Liège
   Põhikohtuasja pooled
   
      Hageja: Air Liquide Industries Belgium SA
   
      Kostja: Ville de Seraing, Province de Liège
   Kohtuasja ese
   Eelotsusetaotlused — Cour d'appel de Liège, Tribunal de première instance de Liège — EÜ artiklite 25, 87 ja 90 tõlgendamine — Riigiabi — Mootorivõimsuselt tasumisele kuuluvast kohalikust maksust ja provintsimaksust vabastamine, mida antakse ainult maagaasi jaotamisel kasutatavate mootorite osas, jättes kõrvale tööstusgaasi jaotamisel kasutatavad mootorid
   Resolutiivosa
   
               1.
            
            
               Kohalikust maksust või provintsimaksust vabastamist, mida antakse ainult maagaasijaamades kasutatavate mootorite osas, jättes kõrvale muude tööstusgaaside puhul kasutatavad mootorid, võib käsitleda riigiabina EÜ artikli 87 mõttes. Eelotsusetaotluse esitanud kohtute ülesanne on hinnata, kas riigiabi olemasoluks vajalikud tingimused on täidetud.
            
         
               2.
            
            
               Sellise maksuvabastuse, nagu põhikohtuasjas kõne all olev maksuvabastus, võimalik ebaseaduslikkus, arvestades ühenduse õigust riigiabi valdkonnas, ei saa mõjutada maksu enda seaduslikkust, nii et seda maksu tasuma kohustatud ettevõtjad ei saa siseriiklikes kohtutes tugineda väitele, et maksuvabastuse andmine on ebaseaduslik, selleks, et ise vältida nimetatud maksu tasumist või saavutada selle tagasimaksmine.
            
         
               3.
            
            
               Mootorivõimsuselt tasumisele kuuluv maks, millega maksustatakse eelkõige mootorid, mida kasutatakse tööstusgaasi torutranspordiks väga kõrge rõhu all, ei kujuta endast samaväärse toimega maksu EÜ artikli 25 mõttes.
            
         
               4.
            
            
               Mootorivõimsuselt tasumisele kuuluv maks, millega maksustatakse eelkõige mootorid, mida kasutatakse tööstusgaasi torutranspordiks väga kõrge rõhu all, ei kujuta endast diskrimineerivat riigimaksu EÜ artikli 90 mõttes.
            
         
      (1)  ELT C 273, 6.11.2004.
   
      ELT C 93 16.4.2005.